आज पीजी कॉलेज और लॉ कॉलेज में लगेंगे कैम्प
धौलपुर| धौलपुरविधानसभा क्षेत्र के सभी बूथ लेवल अधिकारियों और पर्यवेक्षकों की बैठक बुधवार को निर्वाचन रजिस्ट्रीकरण अधिकारी मनीष फौजदार ने पंचायत समिति सभागार में ली।
निर्वाचन रजिस्ट्रीकरण अधिकारी ने राष्ट्रीय युवा मतदाता पंजीकरण कार्यक्रम को सफल बनाने तथा 18 वर्ष के हो चुके प्रत्येक युवा का नाम मतदाता सूची में जोडने के लिए घर-घर जाकर सर्वे करने तथा उन्हें कैम्पों तक लाने के निर्देश दिए। राजकीय स्नातकोत्तर महाविद्यालय धौलपुर तथा विधि महाविद्यालय धौलपुर में 2 मार्च को, राजकीय औद्योगिक प्रशिक्षण संस्थान, धौलपुर तथा आदर्श विद्या मन्दिर बीएड कॉलेज धौलपुर में 3 मार्च को, पंडित उमादत्त महाविद्यालय और कमला महाविद्यालय में 4 मार्च को, विवेकानंद महाविद्यालय और महारानी कन्या महाविद्यालय में 7 मार्च को, प्रकाश बीएड कॉलेज तथा गांधी आईटीआई में 8 मार्च को तथा राजकीय पॉलीटेक्निक कॉलेज में 9 मार्च को कैम्प लगेंगे। जिनमें 18 वर्ष तक लोगों का कैंपो में ले जाकर रजिस्ट्रीकरण कराया जाएगा।
bho_Deva hin_Deva hin_Deva